Diari Oficial de la Generalitat Valenciana


Sumari del DOGV 1995, del 31-03-1993 (1993/827537)

ORDRE de 26 de març, de 1993, de la Conselleria d'Indústria, Comerç, i Turisme, sobre mesures d'ajuda a la potenciació d'associacions, entitats i organismes turístics.
-----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/03/26/(1)/dof/vci/html**

### Dades del document

Número de DOGV
:   1995

Data del DOGV
:   31-03-1993

Secció del DOGV
:   DISPOSICIONS GENERALS

Número del document
:   1993/827537


Data del document
:   26-03-1993

Organisme emissor
:   Conselleria d'Indústria, Comerç i Turisme

Tipus de document
:   Ordre

Ordre de 26 de març de 1993, de la Conselleria d'Indústria, Comerç i Turisme, sobre mesures d'ajuda a la potenciació d'associacions, entitats i organismes turístics.  
La bona organització i gestió eficaç en el funcionament de les associacions, entitats i organismes turístics contribueix a l'enfortiment del sector i resulta positiu per al desenvolupament de l'activitat turística.  
Aquesta ordre es proposa ser un instrument eficaç que facilite la consecució de tal finalitat, mitjançant un sistema d'ajudes que es materialitzen en el suport a entitats i associacions empresarials o professionals de caràcter turístic, com també a organismes locals, patronats, comissions i altres existents.  
Aquesta disposició estableix, doncs, el marc d'actuació de l'administració turística valenciana al respecte i el procediment per a la tramitació i concessió de les esmentades ajudes.  
En virtut d'això, aquesta Conselleria d?Indústria, Comerç i Turisme,  
ORDENA  
Article primer  
Constitueix l'objectiu d'aquesta ordre establir el procediment de la concessió d'ajudes per a associacions, entitats i organismes turístics.  
Article segon  
Podran ser beneficiaris de les ajudes a què es refereix aquesta ordre:  
1. Les associacions empresarials o professionals i altres entitats sense ànim de lucre, l'activitat de les quals estiga adscrita al sector turístic o, en qualsevol cas, a activitats de caràcter notòriament turístic.  
2. Les corporacions locals o patronats de turisme, consells, comissions locals i organismes semblants adscrits o vinculats a les corporacions locals, que desenvolupen activitats de caràcter turístic.  
Article tercer  
1. Podran ser objectiu d'aquestes ajudes les actuacions següents:  
1.1 Adquisició de mobiliari i altres elements adequats per a la deguda dotació de locals, com també l'adquisició de qualsevol altre equipament o material necessari per al normal funcionament de les associacions, entitats i organismes turístics.  
1.2 Adquisició de material informàtic, ofimàtic o de comunicació, que millore la capacitat de gestió.  
1.3 Millora i/o ampliació dels locals de les distintes seus.  
1.4 Realització d'activitats pròpies i internes que contribuesquen a afavorir l'organització, gestió i funcionament intern de les associacions, entitats i organismes turístics.  
1.5 Esdeveniments, manifestacions o altres actuacions susceptibles d'assolir fort atractiu turístic, a sol·licitud dels organismes a què es refereix l'article 2.2.  
2. Podran acollir-se a les ajudes previstes en aquesta ordre totes aquelles actuacions que s'hagen iniciat amb posterioritat a l?1 de gener de cada exercici econòmic.  
Article quart  
1. Les sol·licituds es presentaran en model normalitzat i en la forma i amb els documents que a continuació es relacionen, a la Direcció General de Turisme o als serveis territorials de Turisme corresponents.  
1.1 Les entitats a què es refereix l'article 2.1 acompanyaran a la sol·licitud:  
a) Documentació acreditativa d'identificació o constitució de l'associació o entitat, junt amb els estatuts, si escau.  
b) Dades personals dels representants legals de l'associació o entitat i acreditació de la seua representació.  
c) Fotocòpia de la targeta d'identificació fiscal.  
d) Memòria explicativa de l'activitat per a la qual se sol·licita l'ajuda, junt amb el pressupost detallat i terminis d'execució d'aquest.  
e) Justificació documental, a tal data, de trobar-se al corrent de les seues obligacions fiscals i front a la Seguretat Social i en els supòsits que procedesca, d'acord amb l?Ordre de 7 de gener de 1991, de la Conselleria d'Economia i Hisenda.  
1.2 Les entitats a què es refereix l'article 2.2. acompanyaran a la sol·licitud:  
a) Documentació que acredite l'acord en què s'expresse la petició de sol·licitar l'ajuda.  
b) Memòria explicativa de l'activitat per a la qual se sol·licita l'ajuda, junt amb el pressupost detallat i terminis d'execució d'aquest.  
1.3 Declaració d'ajudes sol·licitades o concedides per a la mateixa actuació.  
2. El termini de presentació de sol·licituds finalitzarà el 30 d'abril de l?exercici corresponent.  
Article cinquè  
1. Les ajudes seran concedides per l?òrgan competent, amb l'informe previ d'una Comissió Qualificadora, que fixarà expressament la quantia i incorporarà, si escau, les condicions i obligacions que afecten el desenvolupament de l'activitat objecte d'aquelles.  
2. Així mateix, podran establir-se terminis parcials perquè el beneficiari execute com a mínim un determinat percentatge de l'activitat i per a la justificació del compliment d'altres condicions.  
3. El termini màxim per a la resolució dels expedients de concessió de les ajudes serà de tres mesos comptadors des de la finalització del termini a què es refereix l'article 4.2.  
Article sisè  
1. L?òrgan competent per a la concessió de les ajudes contemplades en aquesta ordre, resoldrà les incidències que es produesquen amb posterioritat a l'esmentada concessió.  
2. El beneficiari haurà de comunicar, en qualsevol moment de la vigència de l'expedient, altres ajudes públiques que hagués obtingut o sol·licitat per al mateix projecte amb posterioritat a la data de presentació de la sol·licitud.  
Article setè  
1. La liquidació de les ajudes s'efectuarà una vegada executada l'activitat en la seua totalitat o en les fases previstes, d'acord amb la sol·licitud presentada i en els termes fixats per a la concessió de les ajudes.  
2. A l?efecte del que estableix el paràgraf anterior els beneficiaris hauran de presentar:  
a) Documentació acreditativa de la realització de l'activitat objecte d'ajuda.  
b) Acreditació, si escau, del compliment de les obligacions i condicions que s'hagueren establert en la resolució de concessió.  
c) Justificació, a tal data, del compliment formal de les obligacions fiscals i front a la Seguretat Social, quan s'efectue el pagament en exercicis posteriors al de la concessió i en els supòsits que procedesca, d'acord amb l?Ordre de 7 de gener de 1991, de la Conselleria d'Economia i Hisenda.  
3. El termini de presentació dels documents referits en el paràgraf anterior serà l?establert en cada resolució de concessió.  
4. La Direcció General de Turisme realitzarà el control i seguiment de les actuacions, i emetrà certificat final de conformitat, que servirà de base per a la tramitació del corresponent expedient de liquidació.  
Article vuitè  
L?incompliment pel beneficiari de qualssevol dels requisits, condicions i altres circumstàncies que van donar lloc a l'atorgament de l'ajuda o la falta de justificació de la realització de l'activitat, donarà lloc a la incoació per l?òrgan competent per a la concessió de les ajudes del corresponent expedient que podrà finalitzar, si escau, amb la revocació d'aquestes i l?obligació de reintegrar la quantia percebuda.  
DISPOSICIONS ADDICIONALS  
Primera  
Per a l?exercici 1993, les ajudes previstes en aquesta ordre es finançaran amb càrrec al programa 751.10 del pressupost de la Generalitat Valenciana i estaran condicionades als crèdits i línies destinades a tal fi.  
Segona  
Per a exercicis futurs, les línies de crèdit i l'import global màxim destinat per a la concessió d'ajudes, es determinarà d'acord amb el que estableixen les corresponents lleis de pressupostos.  
DISPOSICIONS TRANSITORIES  
Primera  
El termini de presentació de sol·licituds per a l?exercici 1993 finalitzarà el 30 de maig de 1993.  
Segona  
Podran acollir-se a les ajudes previstes en aquesta ordre totes aquelles actuacions que s'haguessen iniciat amb posterioritat a l?1 de gener de 1993.  
Tercera  
Per a l?exercici 1993, el termini màxim per a la resolució dels expedients de concessió de les ajudes serà de tres mesos comptadors des de la finalització del termini a què es refereix la disposició transitòria primera.  
DISPOSICIONS FINALS  
Primera  
Faculte el Director General de Turisme per a dictar les disposicions i adoptar les mesures que considere oportunes per al desplegament i aplicació del que disposa aquesta ordre.  
Segona  
Aquesta ordre vigirà el dia en què es publique en el Diari Oficial de la Generalitat Valenciana.  
València, 26 de març de 1993.  
El Conseller d?Indústria, Comerç i Turisme,  
ANDRES GARCIA RECHE


Còpia Permalink ELI